Ef allar reikistjörnurnar í sólkerfinu væru settar saman í eina plánetu , hvert væri þá ummál hennar ? Reikistjörnurnar í sólkerfinu okkar eru átta talsins . Til að reikna út ummál plánetu sem væri sett saman úr þessum átta reikistjörnum þurfum við að vita þvermál eða geisla ( radíus ) nýju plánetunnar . Þvermál nýju plánetunnar er hægt að reikna út frá rúmmáli hennar , sem fæst með því að leggja saman rúmmál reikistjarnanna átta . Allar reikistjörnurnar átta eru kúlulaga í laginu , þó að smá munur geti verið á þvermálinu um miðbaug og pólana . Meðalþvermál reikistjarnanna átta er þekkt og þá er hægt að reikna út rúmmál þeirra með jöfnu fyrir rúmmál kúlu : \ [ V = \ frac { 4 } { 3 } \ pi r ^ { 3 } = \ frac { 4 } { 3 } \ pi ( \ frac { þ } { 2 } ) ^ { 3 } ( 1 ) \ ] þar sem V er rúmmál , r er radíus eða geisli og þ er þvermál . Við gerum ráð fyrir að nýja plánetan sé einnig kúlalaga . Þegar búið er að leggja saman rúmmál reikistjarnanna átta er þvermál nýju reikistjörnunnar reiknað með jöfnunni að ofan . Með því að einangra þ-ið fáum við eftirfarandi jöfnu : \ [ þ = 2 \ cdot \ sqrt [ 3 ] { \ frac { 3V } { 4 \ pi } } ( 2 ) \ ] Ummál kúlu er í raun ummál hrings og reiknast með formúlunni \ [ U = þ \ pi = 2r \ pi ( 3 ) \ ] þar sem U er ummál kúlunnar ( hringsins ) . Hægt er að leika sér að því að reikna út fleiri stærðir sem tengjast reikistjörnunum og nýju plánetunni . Til dæmis er nóg að vita radíus eða þvermál kúlu til að reikna flatarmál hennar en það er gert með eftirfarandi jöfnu : \ [ F = 4r ^ { 2 } \ pi = 4 ( \ frac { þ } { 2 } ) ^ { 2 } \ pi ( 4 ) \ ] þar sem F er flatarmál . Einnig er hægt að reikna út eðlismassa plánetunnar út frá rúmmáli hennar og massa en jafna fyrir eðlismassa er \ [ \ rho = \ frac { m } { V } ( 5 ) \ ] þar sem ρ er eðlismassi og m er massi . Í töflunni hér að neðan er búið að taka saman stærðirnar sem rætt hefur verið um . Tölur um massa og þvermál reikistjarnanna átta eru fengnar af Stjörnufræðivefnum . Rúmmál reikistjarnanna átta er reiknað út frá jöfnu 1 . Síðan eru þær tölur lagðar saman til að fá út rúmmál nýju plánetunnar . Þvermál nýju plánetunnar er fengið með jöfnu 2 . Ummál reikistjarnanna átta og nýju plánetunnar er reiknað út frá jöfnu 3 , flatarmál þeirra eru fengið með jöfnu 4 og að lokum eru eðlismassinn fenginn með jöfnu 5 . Gát þarf að hafa við útreikningana þar sem ýmist km eða m er notað sem eining . Ummál nýju plánetunnar er 519865 km sem er 19.6% stærra en ummál stærstu reikistjörnunnar í sólkerfinu okkar , Júpíters . Til samanburðar má geta þess að ummál sólarinnar er 8,4 sinnum stærra en ummál nýju plánetunnar . Ummál þessarar samsettu nýju reikistjörnu er 109 sinnum stærra en ummál jarðarinnar . Samantekt á uppgefnum og útreiknuðum gildum fyrir reikistjörnurnar átta , nýju plánetuna og sólina . Thor Aspelund er prófessor í líftölfræði í læknadeild Háskóla Íslands , við Miðstöð í lýðheilsuvísindum , og forstöðumaður Tölfræðiráðgjafar Heilbrigðisvísindasviðs . Thor hefur rannsakað áhrif áhættuþátta á hjarta - og æðasjúkdóma og sykursýki og hvernig er hægt að nota þá sem forspárþætti í áhættureiknum .